Beṭṭu-agi i yellan ilmend n tesleḍt tasnalɣamkan yemmal-d asileɣ n yismidgen n Stif, yusa-d d agemmuḍ n yizri n temnaḍt-a iɣef d-mseḍfaren aṭas n inekcamen (invasions) d temharsiwin, maca tineggura-a ur sawḍen-t ara ad zrerrent ɣef yimezdaɣ n temnaḍt-a, acku tasleḍt tasnamkant tbeggen-d belli imezdaɣ n temnaḍt n Sṭif mazal ṭṭfen deg wansayen-nsen, deg yimahilen-nsen d tsegda n tnezduɣt-nsen, dayen i d-yettbanen deg usemmi n yismidgen n temnaḍt-a i yellan s talɣa n uglam n tudert-nsen.